थाईलैंड की राजधानी बैंकॉक में आठ से 13 फरवरी के बीच होने वाले एक लाख 20 हजार इनामी राशि वाले इस ग्रां प्री गोल्ड टूर्नामेंट में सायना और थाईलैंड की इंतानोन रत्चानोक विपरीत हाफ में हैं और उनका फाइनल में मुकाबला हो सकता है। विश्व की नंबर दो सायना का लक्ष्य खिताब जीतकर रियो ओलंपिक के लिये अहम अंक जुटाना है। सायना हाल ही में प्रीमियर बैडमिटन लीग में पैर की चोट से परेशान रही थीं और सेमीफाइनल में उन्हें चीन की हान ली से हार का सामना करना पड़ा था।